Александър Дънков
Пролетно утро

chitanka.info

Утро пролетно се ражда,

към селото тича,

па тревата влажна

ризата съблича.

С пойни птици другарува,

книгите чете с децата,

из горите то лудува,

а обядва със житата.

Утро пролетно се ражда,

тича в гъстата гора

и ветрецът със житата

почва весела игра.

Стръкчета зелени свива,

сетне нежно ги целува,

всяко хълмче, всяка нива

като лодка лека плува.

Утро пролетно се ражда,

а гората песен пее,

че свободно може днеска

млади клони да люлеее.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.